# வௌவால் காது நரி


இது இதன் இரண்டு பெரிய காதுகளுக்காக இப்பெயரிடப்பட்டுள்ளது. இக்காதுகள் வெப்ப ஒழுங்கமைவில் முக்கியப் பங்கைக் கொண்டுள்ளன. இந்த நரி, இந்த வௌவால் போன்று மிகப் பெரிய காதுகளைக் கொண்டுள்ளது. பெரிய காது நரி, கருப்பு காது நரி, நீண்ட காது நரி, டெலாலண்டேவின் நரி, கேப் நரி ஆகியவை இதன் பிற பெயர்களாகும்  

இதன் வெவ்வேறு பல் அமைப்பு வகைக் காரணமாக, வௌவால் காது நரியானது, நாய்க்குடும்பத்தில் எந்த உயிரினங்களுடனும் எந்த உறவையும் ஏற்படுத்த முடியாததால், நாய்க் குடும்பத்தின் தனித்துவமான துணைக் குடும்பமான *ஓட்டோசையோனினே*யில் வைக்கப்பட்டது. இருப்பினும், மிகச் சமீபத்திய ஆய்வுகளின்படி, இந்தச் சிற்றினம் நரிபோன்ற உயிரிகளுடன் தொடர்புடையதாகக் கருதப்படுகிறது. மேலும் *ஓட்டோசையான்* ரக்கூன் நாய் (*நைசுடெரெயூடசு*) மற்றும் நரிகள் (*வல்பெசு*) ஆகிய இரண்டையும் கொண்ட உயிரினக் கிளையில் சகோதரக் குழுவாக நாய்க் குடும்பத்தினுள் அடிப்படை நிலையை ஆக்கிரமித்துள்ளது.  

### துணையினங்கள்
தற்போது, அங்கீகரிக்கப்பட்ட இரண்டு துணையினங்கள் உள்ளன.  
| *ஓட்டோசையான் மெகாலோடிசு மெகாலோடிசு* <small>(தெசுமரெசுட், 1822)</small> | தென்னாப்பிரிக்கா |
| --- | --- |
| *ஓட்டோசையான் மெகாலோடிசு விர்கேடசு* <small>(கப்ரேரா, 1910)</small> <small>உரோத்சைல்டு</small>, 1902 | கிழக்கு ஆப்பிரிக்கா |

### புதைபடிவங்கள்
புதைபடிவப் பதிவுகளில் *ஓட்டோசையான்* குறித்த தகவல்கள் குறைவாகவே காணப்படுகின்றன. இந்தப் பேரினம் அழிந்துபோன நாய்க் குடும்ப பேரினமான *புரோட்டோசோயனுடன்* ஓர் உயிரிக் கிளையினை உருவாக்குகிறது. இருப்பினும், *புரோட்டோசோயோனுக்கும்* தற்போதுள்ள *ஓட்டோசையானுக்கும்* இடையிலான பொதுவான வேறுபாடுகள் ஆய்விற்குரியது. *ஓட்டோசையான்* *ரெக்கி* என்று அழைக்கப்படும் அழிந்துபோன நரி போன்ற நாய்களின் புதைபடிவங்கள் தான்சானியா ஓல்டுவாய் பள்ளத்தாக்கின் வண்டல்களில் கண்டுபிடிக்கப்பட்டுள்ளன. இவை பிளியோசீன் காலத்தின் பிற்பகுதியில் அல்லது ஆரம்பக்கால பிளிசுடோசீன் காலத்தைச் சேர்ந்தவையாக இருக்கலாம். இருப்பினும், இது இப்போது பெரும்பாலும் *புரோட்டோசையானில்* வகைப்படுத்தப்படுகிறது.  

## விளக்கம்
வௌவால் காது நரிகள் ஒப்பீட்டளவில் நாய்க் குடும்பத்தில் சிறியன. இவை எடையில் 3 முதல் 5.3 கிலோ வரை காணப்படும். இதன் உடல் நீளம் 46 முதல் 66 செ.மீட்டரும், வால் நீளம் 23 முதல் 34 செ.மீட்டரும் ஆகும். தோள்பட்டையின் உயரம் 30 முதல் 40 செ.மீ. ஆகும். இதன் குறிப்பிடத்தக்கப் பண்பான பெரிய காதுகள் 11 முதல்13 செ.மீ. நீளமானது.  

பொதுவாக, உடல் உரோமங்கள் பழுப்பு நிறத்திலும், சாம்பல் அகூட்டி பாதுகாப்பு முடிகளுடன்,  

தங்கள் குட்டிகளைக் குகைகளில் வளர்ப்பதோடு மட்டுமல்லாமல், வௌவால் காது நரிகள் தீவிர வெப்பநிலை மற்றும் காற்றிலிருந்து பாதுகாப்பாகத் தங்குவதற்கு சுயமாக தோண்டிய குகைகளைப் பயன்படுத்துகின்றன. பகலில் நிழலைத் தேடி தென்னாப்பிரிக்காவில் உள்ள சீமைக் கருவேல மரங்களின் அடியிலும் இவை படுத்துக் கிடக்கின்றன. இவை தமது உணவில் கறையான்களுக்குக் குறிப்பிடத்தக்க முன்னுரிமை அளிக்கிறது (*கோடோடெர்ம்சு மொசாம்பிகசு* இது அதன் உணவில் 80-90%ஆக இருக்கலாம்). இவை மற்ற வகை கறையான்கள், கணுக்காலிகளான எறும்புகள், வண்டுகள் (குறிப்பாகக் கல் வண்டுகள்), ஆகியவற்றை உட்கொள்ளலாம். சிள்வண்டு, வெட்டுக்கிளிகள், மரவட்டை, விட்டில் பூச்சிகள், தேள்கள், சிலந்திகள் , மற்றும் அரிதாகப் பறவைகள், பறவைகளின் முட்டைகள் மற்றும் குஞ்சுகள், சிறிய பாலூட்டிகள்,)) பெர்ரி, விதைகள் மற்றும் காட்டுப் பழங்களையும் உணவாக உட்கொள்கின்றன. வௌவால் காது நரி, மூக்குடைய அறுவடைக் கறையான்களில் காணப்படும் இரசாயனப் பாதுகாப்பு பொருட்களால் உண்பதைத் தவிர்க்கின்றது. வௌவால் காது நரி என்பது பிலிசுடோசின் சகாப்தத்தில் பரவலாகக் காணப்பட்ட ஒரு சிற்றினமாகும்.  

### இரைத்தேடல்
வௌவால் காது நரிகள் பொதுவாகக் குழுக்களாக வேட்டையாடுகின்றன. பெரும்பாலும் இணைகளாகக் காணப்படும். பிரிக்கப்பட்ட துணைக்குழுக்கள் ஒரே பொதுப் பகுதியில் வேட்டையாடும். கறையான்கள் ஏராளமாக இருக்கும் போது, வெவ்வேறு குடும்பங்களைச் சேர்ந்த 15 நரிகள் வரையுள்ள கூட்டங்களாகக் காணப்படும். சூன் அல்லது சூலையில் குழுக்கள் பிரிந்த பிறகும் மற்றும் குட்டிகள் பிறந்த சில மாதங்களுக்குப் பிறகும் தனியாக உணவு சேகரிக்கின்றன.  

வேட்டையாடுதல் என்பது வாசனை அல்லது பார்வையால் அல்லாமல், செவிவழி வழிமுறைகளால் முதன்மையாக அமைந்துள்ளது.  

வௌவால் காது நரிகள் சமூக விலங்குகள். இவை பெரும்பாலும் இணைகளாகவோ அல்லது குழுக்களாகவோ வாழ்கின்றன. மேலும் ஒரு குழுவின் வாழிட வரம்புகள் கணிசமாக ஒன்றுடன் ஒன்று அல்லது மிகக் குறைவாகவே ஒன்றுடன் தொடர்புடையன. தென்னாப்பிரிக்காவில், வௌவால் காது நரி ஒருதார மண தொடர்பிலானவை. அதே நேரத்தில் கிழக்கு ஆப்பிரிக்காவில் உள்ளவை இணைகளாக வாழலாம். ஒரு ஆண் மற்றும் மூன்று நெருங்கிய தொடர்புடைய பெண்களைக் கொண்ட நிலையான குடும்பக் குழுக்களாகவும் இவை வாழலாம். தனிநபர்கள் ஒரு குழுவில் ஒன்றாகத் தீவனம், விளையாட்டு மற்றும் ஓய்வெடுக்கின்றன. இதனால் வேட்டை விலங்குகளிடமிருந்து பாதுகாப்பினை இவை பெறுகின்றன. இவை அடிக்கடி மற்றும் நீட்டிக்கப்பட்ட சமூக சீர்திருத்தப் பகிர்வுகளில் ஈடுபடுகின்றன. இது குழு ஒற்றுமையை வலுப்படுத்த உதவுகிறது.  

## இனப்பெருக்கம்
, மாசாய் மாரா தேசிய காப்பகம்)]]  
வௌவால் காது நரி பெரும்பாலும் சமூகத்தில் ஒருதார வாழ்க்கையினைப் பின்பற்றக்கூடியது. இருப்பினும் இது பலதார மணம் கொண்ட குழுக்களும் காணப்படுகிறது. மற்ற நாய்க்குடும்ப விலங்குகளுக்கு மாறாக, வௌவால் காது நரி பெற்றோர் பேணலில் ஆண் நரியே குழந்தைகளின் பாதுகாப்பில் கவனம் எடுத்துக்கொள்கிறது. கர்ப்பக் காலம் 60 முதல் 70 நாட்கள் நீடிக்கும். பெண்கள் ஒன்று முதல் ஆறு குட்டிகள் கொண்ட குழுவாகக் குட்டிகளை ஈணுகின்றன. பாலூட்டுதல் 14 முதல் 15 வாரங்கள் வரை நீடிக்கும். ஆண் நரிகள் குழந்தைகளைச் சீர்படுத்துதல், பாதுகாத்தல், அரவணைத்தல், சப்பரோனிங் மற்றும் குகைகளுக்கு இடையில் குட்டிகளைச் சுமந்து செல்வது போன்ற பணிகளை மேற்கொள்கின்றன. கூடுதலாக, ஆண் பராமரிப்பு மற்றும் குட்டிகள் குகைக்கு வருகை விகிதங்கள் முதலியவற்றையும் கவனித்துக்கொள்கின்றன. பெண் நரிகள் உணவு தேடுகிறது. கர்ப்பக்காலத்தில் இது பால் உற்பத்தியைப் பராமரிக்கப் பயன்படுத்துகிறது. குட்டிகள் பெரிதும் தாய்ப்பாலினைச் சார்ந்துள்ளது. பெண் நரி, குட்டிகளுக்கு இரைதேடித் தருவதில்லை. வௌவால் காது நரிகள் வளரிடப்பகுதிகளில் அதிகபட்சமாக 14 முதல் 17 ஆண்டுகள் வரை வாழ்கின்றன.  

## பாதுகாப்பு அச்சுறுத்தல்கள்
வௌவால் காது நரிகள் சில வணிகப் பயன்பாடுகளைக் கொண்டுள்ளது. இவை கறையான்களை உண்ணுவதாகக் கருதப்படுவதால், கறையான்களைக் கட்டுப்படுத்தப் பயன்படுகிறது. போட்சுவானாவை பூர்வீகமாகக் கொண்டவர்களால் உரோமங்களுக்காக இந்நரிகள் வேட்டையாடப்படுகின்றன. நோய் மற்றும் வறட்சியின் காரணமாக இரைத் தட்டுப்பாடு ஆகியவையும் இதன் அழிவிற்குக் காரணமாகக் காரணிகளாக உள்ளது. இருப்பினும், பெருந்தீங்குகள் ஏதும் குறிப்பிடப்படவில்லை.